b'\n_START_ARTICLE_\nRomans-sur-Is\xc3\xa8re\n_START_SECTION_\nGeografija\n_START_PARAGRAPH_\nKraj le\xc5\xbei v pokrajini Daufineji ob reki Is\xc3\xa8re, 18 km severovzhodno od Valence. S sosednjim Bourg-de-P\xc3\xa9agom predstavlja urbano ozemlje z ve\xc4\x8d kot 50.000 prebivalci.\n_START_SECTION_\nZgodovina\n_START_PARAGRAPH_\nRomans je bil ustanovljen leta 838 v bli\xc5\xbeini broda \xc4\x8dez reko Is\xc3\xa8re s strani Viennskega nad\xc5\xa1kofa sv. Bernarda._NEWLINE_30. marca 1349 je bil v kraju podpisan sporazum med grofom Humbertom II. Viennskim in francoskim kraljem Filipom VI., s katerim je velik del ozemlja vzhodno od reke Rone pre\xc5\xa1el pod francosko krono kot provinca Daufineja.'